CELEX: C2006/165/57
Language: da
Date: 2006-07-15 00:00:00
Title: Sag T-134/06: Sag anlagt den  11. maj 2006  — Xentral mod KHIM — Pages Jaunes (ordmærket PAGESJAUNES.COM)

15.7.2006   
            
            
               DA
            
            
               Den Europæiske Unions Tidende
            
            
               C 165/29
            
         Sag anlagt den 11. maj 2006 — Xentral mod KHIM — Pages Jaunes (ordmærket PAGESJAUNES.COM)
   (Sag T-134/06)
   (2006/C 165/57)
   Stævningen er affattet på fransk
   Parter
   
      Sagsøger: Xentral LLC (Miami, USA) (ved avocat A. Bertrand)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Pages Jaunes SA (Sèvres, Frankrig)
   Sagsøgerens påstande
   
               —
            
            
               Afgørelsen truffet den 15. februar 2006 i sag R 708/2005-1 annulleres.
            
         
               —
            
            
               EF-varemærket PAGESJAUNES.COM erklæres for gyldigt.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Xentral LLC.
   
      Det omhandlede EF-varemærke: Ordmærket »PAGESJAUNES.COM« for varer i klasse 16 (ansøgning nr. 1 880 871).
   
      Indehaver af det i indsigelsessagen påberåbte varemærke eller tegn: Pages Jaunes SA.
   
      Det i indsigelsessagen påberåbte varemærke eller tegn: Det nationale ordmærke »LESPAGESJAUNES« for varer i klasse 16, selskabsnavnet og firmanavnet »PAGES JAUNES«.
   
      Indsigelsesafdelingens afgørelse: Indsigelsen tages til følge for alle de omstridte varer.
   
      Appelkammerets afgørelse: Afslag på klagen.
   
      Søgsmålsgrunde: Sagsøgeren har påberåbt sig sin tidligere rettighed til domænenavnet »PAGESJAUNES.COM«, der ifølge sagsøgeren kan gøres gældende mod indsigerens varemærke og selskabsnavn.
   Sagsøgeren har endvidere gjort gældende, at artikel 7, stk. 1, litra c) og d), i Rådets forordning nr. 40/94 er tilsidesat, da indsigerens varemærke er almindeligt og har et meget svagt særpræg.
   Sagsøgeren har gjort gældende, at det varemærke, der er ansøgt registreret, på ingen måde krænker indsigerens selskabsnavn eller firmanavn.
   Sagsøgeren har tillige bestridt, at indsigerens varemærke skulle være velkendt.